ai4bharat/Pralekha huggingface dataset:
প্রধানমন্ত্রীরদপ্তর
অরুণাচল প্রদেশে হিমবাহের কারণে ভারতীয় সেনা জওয়ানদের প্রাণহানির ঘটনায় প্রধানমন্ত্রীর শোকপ্রকাশ
নতুনদিল্লি, ৮ই ফেব্রুয়ারী, ২০২২
প্রধানমন্ত্রী শ্রী নরেন্দ্র মোদী অরুণাচল প্রদেশে হিমবাহের কারণে ভারতীয় সেনা জওয়ানদের প্রাণহানির ঘটনায় গভীর শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন, “অরুণাচল প্রদেশে হিমবাহের কারণে ভারতীয় সেনা জওয়ানদের প্রাণহানির ঘটনায় গভীরভাবে মর্মাহত। দেশের প্রতি সর্বোচ্চ সেবা প্রদানকারী নিহত জওয়ানদের আমরা কখনোই ভুলব না। শোকসন্তপ্ত পরিবারগুলিকে সমবেদনা জানাই।“
CG/CB/
(
শিল্পওবাণিজ্যমন্ত্রক
সরকারি সংগ্রহ ব্যবস্হায় স্বচ্ছতা সুনিশ্চিত করতে গভর্মেন্ট ই-মার্কেট প্লেস 
নয়াদিল্লি, ০৬ আগস্ট, ২০১৮
সরকারি সংগ্রহ ব্যবস্হায় স্বচ্ছতা সুনিশ্চিত করতে কেন্দ্রীয় সরকার ২০১৩-র কোম্পানি আইনের আওতায় নথিভুক্ত সংস্হা হিসেবে গভর্মেন্ট ই-মার্কেট প্লেস চালু করেছে। এই সংস্হাটি পরিচালনার দায়িত্ব সম্পূর্ণরূপে সরকারের হাতে রয়েছে। এ ধরনের সংস্হা চালুর উদ্দেশ্য হল, সরকারি সংস্হাগুলির জন্য অনলাইন ব্যবস্হার মাধ্যমে অভিন্ন পণ্য ও পরিষেবা সংগ্রহ করা। ২০১৬-র ৯ আগস্ট অনলাইন ব্যবস্হা হিসেবে গভর্মেন্ট ই-মার্কেট প্লেস  চালু হয়। সরকারি সংগ্রহ ব্যবস্হায় স্বচ্ছতা, দক্ষতা ও দ্রুততা নিয়ে আসাই গভর্মেন্ট ই-মার্কেট প্লেস-এর লক্ষ্য। নগদবিহীন ও কাগজপত্রের ব্যবহার-বিহীন এই অনলাইন ব্যবস্হার ফলে পণ্য ও পরিষেবা প্রদানকারীরা উপকৃত হয়েছেন। এই ব্যবস্হায় অভাব-অভিযোগ নিরসনের সুবিধাও রয়েছে। সমস্ত রাজ্য অনলাইনে এই ব্যবস্হার সুবিধা নিচ্ছে। পশ্চিমবঙ্গ-সহ ২২টি রাজ্য জিইএম পোর্টালের মাধ্যমে সরকারি সংগ্রহ ব্যবস্হাকে বাধ্যতামূলক করতে সমঝোতাপত্র স্বাক্ষর করেছে। লোকসভায় সোমবার এক প্রশ্নের লিখিত জবাবে এই তথ্য দেন বাণিজ্য ও শিল্প প্রতিমন্ত্রী সি আর চৌধুরী।
SSS /BD/NS/…
(Visitor Counter : 42
প্রতিরক্ষামন্ত্রক
প্রতিরক্ষা সরঞ্জাম উৎপাদন
নয়াদিল্লি, ২৬ জুন, ২০১৯
সশস্ত্র বাহিনির কার্যকর চাহিদা অনুসারে অভ্যন্তরীণ ও বিদেশি সংস্থার কাছ থেকে প্রতিরক্ষা সরঞ্জাম ও যন্ত্রপাতি সংরহ করা হয়। এছাড়া, সেনাবাহিনীকে নিরাপত্তার যে কোনরকম চ্যালেঞ্জ মোকাবিলায় প্রস্তুত রাখতে তাদের প্রয়োজনীয় সরঞ্জামের প্রাপ্তিযোগ্যতার কথা মাথায় রেখে সেগুলি সংগ্রহের সিদ্ধান্ত নেওয়া হয়।
২০১৫-১৬ থেকে ২০১৮-১৯ – এই চারটি অর্থবর্ষে সশস্ত্র বাহিনীর জন্য প্রতিরক্ষা সরঞ্জাম সংগ্রহের জন্য ভারতীয় সরবরাহকারীদের সঙ্গে ১৩৫টি এবং বিদেশি সরবরাহকারীদের সঙ্গে ৭৫টি চুক্তি স্বাক্ষর করা হয়েছে। বিদেশি সংস্থা ও সরবরাহকারীদের কাছ থেকে যেসব প্রতিরক্ষা সরঞ্জাম সংগ্রহের চুক্তি হয়েছে তার মধ্যে রয়েছে, বিমান, হেলিকপ্টার, ক্ষেপণাস্ত্র, রকেট, আর্টিলারির বন্দুক, অ্যাসল্ট রাইফেল, নৌ-বাহিনীর জন্য জলযান, সিমুলেটার ও অন্যান্য ধরনের গুলি-গোলা।
কেন্দ্রীয় প্রতিরক্ষা প্রতিমন্ত্রী শ্রী শ্রীপদ নায়েক লোকসভায় এক প্রশ্নের লিখিত জবাবে এই তথ্য জানান। তিনি বলেন, আমাদের দেশের সরকারি ও বেসরকারি ক্ষেত্রের কর্মদক্ষতাকে কাজে লাগিয়ে প্রতিরক্ষা ক্ষেত্রে স্বনির্ভরতা অর্জন এবং প্রতিরক্ষা সরঞ্জামের দেশজকরণের জন্য সরকার উদ্যোগ নিয়েছে। এইসব উদ্যোগের মধ্যে রয়েছে ভারতীয় সরবরাহকারীদের অগ্রাধিকার প্রদান, লাইসেন্স ব্যবস্থার উদারীকরণ প্রভৃতি। এছাড়াও, পদ্ধতিগত নানা ব্যবস্থাও গ্রহণ করা হয়েছে বলে মন্ত্রী জানান।
CG/PB/DM
(Visitor Counter : 81
রাষ্ট্রপতিরসচিবালয়
রাষ্ট্রপতি ভবনের বার্ষিক “উদ্যানোৎসব”এর সূচনা করেছেন রাষ্ট্রপতি শ্রী রামনাথ কোবিন্দ
নয়াদিল্লী, ১০ ফেব্রুয়ারি, ২০২২
রাষ্ট্রপতি শ্রী রামনাথ কোবিন্দ বৃহস্পতিবার  রাষ্ট্রপতি ভবনের বার্ষিক “উদ্যানোৎসব”এর সূচনা করেছেন।
আগামী ১২ই ফেব্রুয়ারি থেকে ১৬ ই মার্চ পর্যন্ত সকাল ১০টা থেকে বিকেল ৫টা পর্যন্ত  মুঘল গার্ডেন খোলা থাকবে।
প্রবেশের জন্য দর্শনার্থীদের অগ্রিম অনলাইন বুক করতে হবে। এরজন্য লিঙ্কটি হল https://rashtrapatisachivalaya.gov.in অথবা https://rb.nic.in/rbvisit/visit_plan.aspx । সতর্কতামূলক ব্যবস্থা হিসেবে এবছর সরাসরি প্রবেশের সুযোগ থাকবে না।
প্রতিটি স্লটে সর্বাধিক ১০০ জন লোক থাকতে পারবেন। সফরের সময় দর্শকদের কোভিড বিধি অনুসরণ করতে হবে। মাস্ক পরা, সামাজিক দূরত্ব বজায় রাখা বাধ্যতামূলক। মুঘল গার্ডেনে প্রবেশের সময় দর্শনার্থীদের থার্মাল স্ক্রিনিং করা হবে। মাস্ক ছাড়া কোনো দর্শনার্থীকে প্রবেশ করতে দেওয়া হবে না।
রাষ্ট্রপতি এস্টেটের ৩৫ নম্বর গেট থেকে সমস্ত দর্শনার্থীদের প্রবেশ এবং প্রস্থান হবে। পরিদর্শনকালে দর্শনার্থীরা মোবাইল ফোন সঙ্গে রাখতে পারবেন। তবে তাদের কোনো জলের বোতল, ব্রিফকেস, হ্যান্ডব্যাগ/লেডিজ পার্স, ক্যামেরা, রেডিও/ট্রানজিস্টর, বাক্স, ছাতা, অস্ত্র এবং খাবার সামগ্রী না নিয়ে আসার জন্য অনুরোধ করা হচ্ছে। হ্যান্ড স্যানিটাইজার, পানীয় জল, শৌচালয়, প্রাথমিক চিকিৎসার ব্যবস্থা থাকবে বিভিন্ন স্থানে।
এবারের উদ্যানোৎসবের প্রধান আকর্ষণ হবে ১১টি প্রজাতির টিউলিপ ফুল। এগুলি ফেব্রুয়ারি মাসে পর্যায়ক্রমে ফুটবে বলে আশা করা হচ্ছে। সেন্ট্রাল লনেও চমৎকার নকশায় ফুলের কার্পেট প্রদর্শিত হবে। এছাড়াও এ বছর সাদা, হলুদ, লাল এবং কমলা রঙের নানান ফুলের বাহার থাকবে। একটি ছোটো ক্যাকটাস কর্নারে বাগানও থাকবে।
CG/SS/NS
(Visitor Counter : 89
নির্বাচনকমিশন
আগামীকাল সাধারণ নির্বাচনের প্রথম পর্যায়ে পশ্চিমবঙ্গের দুটি কেন্দ্র সহ দেশ জুড়ে ৯১টি লোকসভা কেন্দ্রের ভোটগ্রহণ
কলকাতা, ১০ এপ্রিল, ২০১৯
আগামীকাল সাধারণ নির্বাচনের প্রথম পর্বের জন্য ১৮টি রাজ্য এবং দুটি কেন্দ্রশাসিত অঞ্চলের ভোটগ্রহণ করা হবে। এই পর্বে ৯১টি আসনের জন্য ভোট নেওয়া হবে। এর মধ্যে পশ্চিমবঙ্গের দুটি লোকসভা আসন রয়েছে।
প্রথম পর্যায়ে এ রাজ্যে কোচবিহার  এবং আলিপুরদুয়ার  কেন্দ্রের জন্য ভোটগ্রহণ করা হবে। ভোটগ্রহণ শুরু হবে সকাল ৭টায়। চলবে সন্ধ্যা ৬টা পর্যন্ত।
রাজ্যে এই দুটি আসনে মোট ১৮ জন প্রার্থী প্রতিদ্বন্দ্বিতা করছেন। এঁদের মধ্যে দু’জন মহিলা প্রার্থী। ৩,৮৪৪টি ভোটগ্রহণ কেন্দ্রের মাধ্যমে ভোট নেওয়া হবে। এর মধ্যে কোচবিহারে ২,০১০টি এবং আলিপুরদুয়ারে ১,৮৩৪টি কেন্দ্র রয়েছে। মুখ্য নির্বাচনী আধিকারিক ডঃ আরিজ আফতাব জানিয়েছেন, সমস্ত বুথে পর্যাপ্ত সশস্ত্র পুলিশ মোতায়েন করা হবে।
এই দুই কেন্দ্রে মোট ৩৪,৫৪,২৭৬ জন তাঁদের ভোটাধিকার প্রয়োগ করবেন। এঁদের মধ্যে ১৭,৭৩,১৯৬ জন পুরুষ ভোটদাতা। মহিলা ভোটদাতার সংখ্যা ১৬,৮১,০৫১ এবং ২৯ জন তৃতীয় লিঙ্গের ভোটদাতা। এই দুই কেন্দ্রে সার্ভিস ভোটারের সংখ্যা ৮,৩০৭। এঁদের মধ্যে ৮,০৭৯ জন পুরুষ এবং ২২৮ জন মহিলা।
অতিরিক্ত মুখ্য নির্বাচনী আধিকারিক শ্রী সঞ্জয় বসু জানিয়েছেন, ভোটদানের সময় ভোটগ্রহণ কেন্দ্রে সচিত্র পরিচয়পত্র ছাড়াও ভোটাররা আরও কিছু বিকল্প পরিচয়পত্র ব্যবহার করতে পারেন। এর মধ্যে রয়েছে পাসপোর্ট, ড্রাইভিং লাইসেন্স, কেন্দ্র / রাজ্য সরকার / রাষ্ট্রায়ত্ত প্রতিষ্ঠান / পাবলিক লিমিটেড কোম্পানির কর্মচারীদের সচিত্র পরিচয়পত্র, ব্যাঙ্ক / পোস্ট অফিসের ছবি সহ পাসবুক, প্যান কার্ড, এনপিআর-এর আওতায় আরজিআই-এর স্মার্ট কার্ড, এমজিএনআরইজিএ-র জব কার্ড, শ্রম মন্ত্রকের জারি করা স্বাস্থ্য বিমা স্মার্ট কার্ড, ছবি সহ অবসর ভাতার নথি, সাংসদ, বিধায়ক, বিধান পরিষদের সদস্যদের জারি করা সরকারি পরিচয়পত্র এবং আধার কার্ড।
CG/CB/DM
(Visitor Counter : 121
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নতুন দিল্লি, ০৯ জুন, ২০২১
ভারতে সক্রিয়ভাবে করোনা আক্রান্তের সংখ্যা ক্রমশ নিম্নমুখী। গত ২৪ ঘন্টায় দেশে সক্রিয়ভাবে করোনায় আক্রান্তের সংখ্যা ছিল ৯২ হাজার ৫৯৬। সর্বোপরি গত দুদিন ধরে দৈনিক আক্রান্তের পরিমাণ ১ লক্ষের নিচে রয়েছে। বর্তমানে দেশে সক্রিয়ভাবে করোনা আক্রান্তের সংখ্যা নেমে হয়েছে ১২,৩১,৪১৫। এর পাশাপাশি সক্রিয় ভাবে আক্রান্তের সংখ্যা গত ২৪ ঘন্টায় ৭২,২৮৭ জন কম হয়েছে।
দেশে এ পর্যন্ত ২ কোটি ৭৫ লক্ষ ০৪ হাজার ১২৬ জন করোনা থেকে সুস্থ হয়ে উঠেছেন।
গত ২৪ ঘন্টায় সুস্থ হয়ে ওঠার সংখ্যা দাঁড়িয়েছে ১,৬২,৬৬৪ জন। বিগত ২৭ দিন ধরে দৈনিক সুস্থতার সংখ্যা আক্রান্তের চেয়ে অনেকটাই বেশি।
জাতীয় পর্যায়ে সুস্থতার হার আজ বেড়ে হয়েছে ৯৪.৫৫ শতাংশ। এছাড়া সাপ্তাহিক ভিত্তিতে আক্রান্তের হার বর্তমানে ৫.৬৬ শতাংশ। দৈনিক আক্রান্তের হার বর্তমানে ৪.৬৬ শতাংশ।
গত ১৬ দিন ধরে আক্রান্তের হার লাগাতারভাবে ১০ শতাংশের নিচে রয়েছে।
এ পর্যন্ত সারা দেশজুড়ে ৩৭.১ কোটি নমুনা পরীক্ষা হয়েছে।
দেশজুড়ে টিকাকরণ কর্মসূচিতে এ পর্যন্ত ২৩.৯ কোটি টিকা দেওয়া হয়েছে।
CG/ SB
(Visitor Counter : 165
প্রধানমন্ত্রীরদপ্তর
শ্রী গণপতি সচ্চিদানন্দ স্বামী জির ৮০ তম জন্মদিন উদযাপন উপলক্ষে প্রধানমন্ত্রীর বার্তা
“প্রকৃতির জন্য বিজ্ঞানের ব্যবহার এবং আধ্যাত্মিকতার সঙ্গে প্রযুক্তির সংমিশ্রণ হল গতিশীল ভারতের আত্মা”
“বিশ্ব আজ আমাদের স্টার্ট-আপগুলিকে তার ভবিষ্যত হিসেবে দেখছে। আমাদের শিল্প এবং আমাদের ‘মেক ইন ইন্ডিয়া’ বিশ্বের বিকাশের ক্ষেত্রে আশার আলো হয়ে উঠছে”
নতুন দিল্লি, ২২ মে, ২০২২
প্রধানমন্ত্রী শ্রী নরেন্দ্র মোদী আজ ভিডিও বার্তার মাধ্যমে শ্রী গণপতি সচ্চিদানন্দ স্বামী জির ৮০ তম জন্মদিন উদযাপন অনুষ্ঠানে যোগ দেন। প্রধানমন্ত্রী শ্রী গণপতি সচ্চিদানন্দ স্বামী জি এবং তাঁর অনুগামীদের শুভেচ্ছা জানান। তিনি সাধু ও বিশিষ্ট অতিথিদের ‘হনুমত দ্বার’ উৎসর্গের উল্লেখ করেন।
ধর্মগ্রন্থের উদ্ধৃতি দিয়ে প্রধানমন্ত্রী বলেন, সাধুরা যে মানবকল্যাণের জন্যই আবির্ভূত হন এবং তাঁদের জীবন যে সামাজিক উন্নয়ন ও মানুষের কল্যাণের সঙ্গে ওতপ্রোতভাবে জড়িত থাকে, শ্রী গণপতি সচ্চিদানন্দ স্বামী জির জীবন তাঁর জীবন্ত উদাহরণ। দত্ত পীঠমে আধ্যাত্মিকতার পাশাপাশি আধুনিকতার সহাবস্থানে সন্তোষ প্রকাশ করেন প্রধানমন্ত্রী। এই প্রসঙ্গে তিনি হনুমান মন্দিরে থ্রিডি ম্যাপিং, আধুনিক লাইট অ্যান্ড সাউন্ড শো এবং বার্ড পার্কের উল্লেখ করেন। প্রধানমন্ত্রী বলেন, বেদ চর্চার একটি মহান কেন্দ্র হওয়ার পাশাপাশি দত্ত পীঠম স্বাস্থ্যের প্রয়োজনে সঙ্গীতের ব্যবহারের ক্ষেত্রে কার্যকর উদ্ভাবনের উদ্যোগ নিচ্ছে। “প্রকৃতির জন্য বিজ্ঞানের এই ব্যবহার, আধ্যাত্মিকতার সঙ্গে প্রযুক্তির এই সংমিশ্রণই গতিশীল ভারতের আত্মা। আমি খুশি যে, স্বামীজির মতো সাধকদের প্রচেষ্টায় দেশের যুবকরা তাদের ঐতিহ্যের শক্তির সঙ্গে পরিচিত হচ্ছে এবং তা এগিয়ে নিয়ে যাচ্ছে”।
আজাদি কা অমৃত মহোৎসবের মধ্যে এই শুভ অনুষ্ঠান পড়ায় সন্তোষ প্রকাশ করে প্রধানমন্ত্রী বলেন, সাধকরা সবসময় নিজের থেকে বিশ্ব জগৎকে বেশি গুরুত্ব দেওয়ার শিক্ষা দিয়েছেন। “’সবকা সাথ, সবকা বিকাশ, সবকা বিশ্বাস এবং সবকা প্রয়াস’ মন্ত্রের সঙ্গে, দেশ আজ সম্মিলিত অঙ্গীকারের ডাক দিচ্ছে। দেশ আজ তার ঐতিহ্য রক্ষা করছে এবং তার প্রসার ঘটাচ্ছে। আবার একই সঙ্গে উদ্ভাবন ও আধুনিকতাকেও উৎসাহ যোগাচ্ছে।” “প্রধানমন্ত্রী বলেন, আজ যোগের পাশাপাশি যুবকরাও ভারতের পরিচয় হয়ে উঠেছে। বিশ্ব আজ আমাদের স্টার্ট-আপগুলিকে নিজেদের ভবিষ্যত হিসেবে দেখছে। আমাদের শিল্প এবং আমাদের ‘মেক ইন ইন্ডিয়া’ বিশ্বের বিকাশের ক্ষেত্রে আশার আলো হয়ে উঠছে। আমাদের এর যোগ্য হয়ে উঠতে হবে। আমি চাই আমাদের আধ্যাত্মিক কেন্দ্রগুলি এই লক্ষ্যে অনুপ্রেরণার উৎস হয়ে উঠুক।”
প্রকৃতি সংরক্ষণ ও পাখিদের সেবায় দত্ত পীঠমের কাজের উল্লেখ করে প্রধানমন্ত্রী তাদের জল ও নদী সংরক্ষণেও কাজ করার অনুরোধ জানান। প্রতি জেলায় ৭৫টি অমৃত সরোবর খননের যে অভিযান চলছে, দত্ত পীঠমকে তাতে যোগ দেওয়ার আমন্ত্রণ জানান প্রধানমন্ত্রী। স্বচ্ছ ভারত মিশনে দত্ত পীঠমের অবদানের প্রশংসা করেন তিনি।
CG/SD/SKD/
(
কেন্দ্রীয়মন্ত্রিসভা
ভারতীয় খনন ব্যুরোর পুর্নগঠনে মন্ত্রিসভার অনুমোদন
নয়াদিল্লি, ০২ মে, ২০১৮
ভারতীয় খনন ব্যুরোর -র মানোন্নয়ন, নতুন পদসৃষ্টি বা যুগ্ম সচিব বা তার উর্দ্ধে কয়েকটি পদের অবলুপ্তি ঘটিয়ে এই সংস্হার পুর্নগঠনে কেন্দ্রীয় মন্ত্রিসভা অনুমোদন দিয়েছে। বুধবার নতুন দিল্লিতে প্রধানমন্ত্রী শ্রী নরেন্দ্র মোদীর সভাপতিত্বে অনুষ্ঠিত কেন্দ্রীয় মন্ত্রিসভার বৈঠকে এই সিদ্ধান্ত গৃহীত হয়। বর্তমানে এই সংস্হার মোট আধিকারিক ও কর্মী সংখ্যা ১ হাজার ৪৭৭-এর মধ্যে সীমিত রয়েছে।
পুর্নগঠনের এই সিদ্ধান্তের ফলে খনিজ ক্ষেত্রের সংস্কার-ও নিয়ম-নীতির পরিবর্তনে সংস্হার কাজকর্ম সম্পাদন সহজ হবে। সেইসঙ্গে, তথ্যপ্রযুক্তি ও মহাকাশ প্রযুক্তির প্রয়োগ ঘটিয়ে খনিজ ক্ষেত্রের সামগ্রিক নিয়ন্ত্রন ও উন্নয়নে সংস্হার কার্যকারিতা বৃদ্ধি পাবে। এছাড়াও, সংস্হার কাজকর্ম ও পরিচালনায় নতুন পদসৃষ্টি তৈরি ও কিছু পদের অবলুপ্তি, সিদ্ধান্ত গ্রহণ ও দায়বদ্ধতা বৃদ্ধির ক্ষেত্রে বড় ভূমিকা নেবে।
সংস্হার পুনগর্ঠনের এই প্রস্তাবে প্রযুক্তিবিদদের সরাসরি কর্মসংস্হানের সুযোগ তৈরী হবে। একইসঙ্গে, খনিজ ক্ষেত্রের দ্রুত উন্নয়নে তারা বড় অবদান রাখতে পারবেন। এর পরিনতি স্বরূপ, এই ক্ষেত্রে সামগ্রীকভাবে কর্মসংস্হানের নতুন সুযোগ তৈরি হবে।
সংস্হার জন্য কিছু নতুন পদ তৈরি ও যুগ্মসচিব পর্যায়ের কিছু পদসৃষ্টি বিলুপ্তির মধ্যে রয়েছে- লেভেল ১৫ অনুযায়ি খনন সংক্রান্ত একটি মুখ্য নিয়ামক পদ তৈরি এবং লেভেল ১৪ অনুযায়ী খনন সংক্রান্ত তিনটি মুখ্য নিয়ামক পদসৃষ্টি।
লেভেল ১৪ ও ১৬ থেকে ১১টি পদের ক্ষেত্রে পদোন্নতি, যার একটি হবে কন্ট্রোলার জেনারেল পদ সৃষ্টি, ১৪ ও ১৫ লেভেল থেকে দুটি করে চিফ কন্ট্রোলার অফ্ মাইনস ও ডাইরেক্টর পদ সৃষ্টি এবং লেভেল ১৩ ও ১৪ থেকে আটটি পদের ক্ষেত্রে পদোন্নতি।
এছাড়াও, ডেপুটি ডাইরেক্টর জেনারেল  সংক্রান্ত একটি পদের অবলুপ্তির প্রস্তাব রয়েছে।
CG /BD/NS/…
(Visitor Counter : 44
প্রতিরক্ষামন্ত্রক
প্রতিরক্ষা মন্ত্রী প্রতিরক্ষা প্রদর্শনী ২০২০’র ওয়েবসাইটের সূচনা করলেন
আগাম অংশগ্রহণ সুনিশ্চিত করলে অংশগ্রহণকারীদের বিশেষ সুবিধা
নয়াদিল্লি, ৩০ সেপ্টেম্বর, ২০১৯
প্রতিরক্ষা মন্ত্রী শ্রী রাজনাথ সিং আজ নতুন দিল্লিতে এক অনুষ্ঠানে প্রতিরক্ষা প্রদর্শনীর একাদশতম সংস্করণে ওয়েবসাইটের সূচনা করেছেন। www.defexpo.gov.in ওয়েবসাইটটি থেকে অংশগ্রহণকারীদের জন্য বিভিন্ন তথ্য ও পরিষেবা পাওয়া যাবে। পাশাপাশি, রাষ্ট্রায়ত্ত প্রতিরক্ষা সংস্থাগুলি উৎপাদিত সামগ্রীর বিষয়েও আগাম তথ্য মিলবে। আগামী বছর ৫ – ৮ই ফেব্রুয়ারি লক্ষ্ণৌতে এই প্রদর্শনীর আয়োজন করা হয়েছে।
এই ওয়েবসাইটের মাধ্যমে প্রদর্শনীতে অংশগ্রহণের জন্য অংশগ্রহণকারীরা অনলাইন মাশুল মিটিয়ে আগাম জায়গা সংরক্ষণ করতে পারবেন। এমনকি, সম্মেলন কক্ষ, ব্যবসায়িক আলাপ-আলোচনার জন্যও আগাম সভাকক্ষ বুক করার সুবিধা থাকছে। আগামী ৩১শে অক্টোবরের মধ্যে প্রদর্শনীতে জায়গা বুক করার জন্য অংশগ্রহণকারীদের বিশেষ সুবিধা দেওয়া হবে। ট্রেড ভিজিটররা বিভিন্ন বাণিজ্যিক অনুষ্ঠানে উপস্থিত থাকার টিকিট অনলাইনে ক্রয় করতে পারবেন। সাধারণ মানুষ ৮ তারিখ বিনা টিকিটে প্রদর্শনীটি ঘুরে দেখতে পারবেন। তবে, সাধারণ মানুষকে ঐ ওয়েবসাইটে আগাম নাম নথিভুক্ত করতে হবে। নথিভুক্তিকরণের সময় উল্লিখিত ই-মেল আইডি’তে ই-টিকিট পাঠিয়ে দেওয়া হবে। সংবাদ মাধ্যমের ব্যক্তিরাও প্রদর্শনী থেকে তথ্য সংগ্রহের জন্য ওয়েবসাইটে আগাম নাম নথিভুক্ত করতে পারবে।
CG/BD/SB
(Visitor Counter : 49
স্বাস্থ্যওপরিবারকল্যাণমন্ত্রক
ডঃ হর্ষ বর্ধন পুনর্নির্মিত পরবর্তী প্রজন্মের ইন্টিগ্রেটেড ডিজিস সার্ভাইল্যান্স প্রোগ্রাম  ডিজিটাল প্ল্যাটফর্ম ইনটিগ্রেটেড হেল্থ ইনফরমেশন প্ল্যাটফর্ম -র সূচনা করলেন
নতুন দিল্লি, ৫,এপ্রিল ২০২১
কেন্দ্রীয় স্বাস্থ্য ও পরিবার কল্যাণ মন্ত্রী ডঃ হর্ষবর্ধন আজ নতুন দিল্লিতে ইন্টিগ্রেটেড হেল্থ ইনফরমেশন প্ল্যাটফর্ম -র সূচনা করলেন। উপস্থিত ছিলেন স্বাস্থ্য ও পরিবার কল্যাণ মন্ত্রকের প্রতি মন্ত্রী শ্রী অশ্বিনী কুমার চৌবে। উত্তরাখণ্ডের মুখ্যমন্ত্রী শ্রী তিরথ সিং রাওয়াতও উপস্থিত ছিলেন। দ্য ইন্টিগ্রেটেড হেল্থ ইনফরমেশন প্ল্যাটফর্ম বর্তমানে ব্যবহৃত ইন্টিগ্রেটেড ডিজিস সার্ভাইল্যান্স প্রোগ্রাম -র পরবর্তী প্রজন্মের আরও সূক্ষ্ম সংস্করণ।
ভার্চুয়াল অনুষ্ঠানে বিভিন্ন রাজ্যের স্বাস্থ্য মন্ত্রীরা উপস্থিত ছিলেন।
স্বাস্থ্য পরিষেবা এবং প্রযুক্তির সাহসী, দূরদর্শী এবং উপযুক্ত মিশ্রনে তার উৎসাহ প্রকাশ করে ডঃ হর্ষ বর্ধন বলেন যে, ‘এই দিনটি স্বর্ণাক্ষরে লেখা হবে, যা ব্যাধি নজরদারির ইতিহাসে একটি মাইল ফলক। আমরা ভারতে জনস্বাস্থ্যের একটি নতুন অধ্যায় শুরু করেছি। ভারত সারা বিশ্বে প্রথম দেশ যে প্রথম একটি এত আধুনিক ব্যাধি নজরদারি ব্যবস্থা চালু করল’। তিনি সফটওয়ার প্ল্যাটফর্মের প্রয়োজনীয়তা ব্যাখ্যা করে বলেন, ‘আইএইচআইপি-র নতুন সংস্করণটিতে থাকবে ডেটা এন্ট্রি এবং ভারতের ব্যাধি নজরদারি কর্মসূচি ব্যবস্থাপনা। পূর্বের ১৮-টি ব্যাধির তুলনায় বর্তমান ৩৩-টি ব্যাধির খোঁজ রাখা হবে, তাৎক্ষণিক তথ্য পাওয়া যাবে ডিজিটাল মোডে, কাগজের ব্যবহার পুরোপুরি পরিহার করে’।
এটিকে বিশ্বের বৃহত্তম অনলাইন ডিজিস সার্ভাইল্যান্স প্ল্যাটফর্ম বলে উল্লেখ করে তিনি বলেন, এটি জাতীয় ডিজিটাল স্বাস্থ্য মিশনের সঙ্গে সম্পৃক্ত এবং ভারতে বর্তমানে প্রচলিত অন্যান্য ডিজিটাল তথ্য ব্যবস্থার সঙ্গেও সম্পূর্ণ সাযুজ্যপূর্ণ । সুসংস্কৃত আইএইচআইপি, স্বয়ংক্রিয় তথ্য সহ প্রকৃত তথ্য সংগ্রহে বিশালভাবে সাহায্য করবে, যাতে নীতি প্রণয়নে সুবিধা হবে প্রমাণের ভিত্তিতে । তিনি এটির সঙ্গে যুক্ত সকলের এবং এনসিডিসি, হু-র প্রশংসা করেন ।
ডঃ হর্ষ বর্ধন বলেন যে, আইএইচআইপি প্রকৃত সময়ের স্বাস্থ্য সংক্রান্ত তথ্য ব্যবস্থা, বিষয়ভিত্তিক তথ্য, সুংসহত বিশ্লেষণ, আধুনিক দৃশ্য সক্ষমতা বৃদ্ধি করবে । এটি বিশ্লেষিত প্রতিবেদন মোবাইল অথবা অন্যান্য ইলেকট্রনিক যন্ত্রে পাঠাবে । এছাড়া মহামারি অনুসন্ধান কাজ সূচনা করা যাবে এবং দেখভাল করা যাবে ইলেকট্রনিক ব্যবস্থায় । এটি খুব সহজেই সংহত করা যাবে অন্যান্য চলতি পর্যালোচনা কর্মসূচির সঙ্গে ।
ডঃ হর্ষ বর্ধন বলেন যে, দেশের খুব ছোট গ্রাম অথবা ব্লকে ব্যাধি ছড়ানোর গোড়াতেই চিহ্নিত করার জন্য এই উন্নয়ন, ডিজিটাল প্ল্যাটফর্ম অতিমারি এবং মহামারিকে শুরুতেই বিনাশ করতে পারবে । তিনি তৃণমূল স্তরে এবং অগ্রবর্তী স্তরে সব স্বাস্থ্য পরিষেবা কর্মীকে কঠোর পরিশ্রম এবং দায়বদ্ধতার জন্য অভিনন্দন জানান,যারা কোভিড অতিমারির সময় বছরভর কাজ করেছেন । তিনি বলেন, ‘ভারত বিশ্বকে দেখিয়েছে যে অতিমারির সময়েও উন্নত ব্যাধি নজরদারি ব্যবস্থা তৈরি করতে সক্ষম’ । তিনি বলেন যে, প্ল্যাটফর্মটি হল ‘মেক ইন ইন্ডিয়া’ -র সাফল্য কাহিনী এবং প্রধানমন্ত্রী নরেন্দ্র মোদীর আত্মনির্ভর ভারত - স্বস্থ্য ভারতের স্বপ্নের লক্ষ্যে একটি পদক্ষেপ ।
তিনি বলেন, ‘নিখুত, বিশ্বাসযোগ্য এবং সময়ে প্রাপ্ত তথ্য ভারতের মতো ১৩৫ কোটি জনসংখ্যার দেশে গুরুত্বপূর্ণ । ভারতের তথ্য ব্যবস্থা জনস্বাস্থ্যের নিখুতত্ত্বের জন্য জরুরি যাতে ঠিক সময়ে ঠিক পদক্ষেপ করা যায় সবসময় সঠিক ব্যক্তির জন্য’ । সাম্প্রতিককালে জনস্বাস্থ্যের নিখুতত্ত্বের উল্লেখ করে তিনি সতর্ক করে দেন যে এই প্ল্যাটফর্মের সাফল্য নির্ভর করবে প্রাথমিকভাবে রাজ্যগুলির দেওয়া তথ্যের গুণমানের ওপর ।
CG/AP/NR
(Visitor Counter : 201
প্রধানমন্ত্রীরদপ্তর
বিশিষ্ট বিপ্লবী চন্দ্রশেখর আজাদের জন্মবার্ষিকী উপলক্ষ্যে প্রধানমন্ত্রীর শ্রদ্ধা জ্ঞাপন
নয়াদিল্লি, ২৩ জুলাই, ২০১৯
বিশিষ্ট বিপ্লবী চন্দ্রশেখর আজাদের জন্মবার্ষিকী উপলক্ষ্যে প্রধানমন্ত্রী শ্রী নরেন্দ্র মোদী তাঁর শ্রদ্ধা জানিয়েছেন।
এক বার্তায় তিনি বলেছেন, ভারতমালার বীর পুত্র চন্দ্রশেখর আজাদের জন্মজয়ন্তীতে তাঁর প্রতি বিনম্র শ্রদ্ধা জানাই। তিনি এক নির্ভীক এবং দৃঢ়চেতা বিপ্লবী ছিলেন, যিনি দেশের স্বাধীনতার জন্য আত্মাহুতি দিয়েছিলেন। তাঁর বীরত্বগাথা দেশবাসীর কাছে প্রেরণার উৎস বলেও প্রধানমন্ত্রী উল্লেখ করেন।
CG/SSS/NS
(Visitor Counter : 73
বৈদ্যুতিন ও তথ্যপ্রযুক্তি মন্ত্রক
অলোকেশ কুমার শর্মা বৈদ্যুতিন ও তথ্য প্রযুক্তি মন্ত্রকের নতুন সচিব হিসাবে দায়িত্বভার গ্রহণ করেছেন
নয়াদিল্লি, ০৫ মে, ২০২২
শ্রী অলোকেশ কুমার শর্মা আজ বৈদ্যুতিন ও তথ্য প্রযুক্তি মন্ত্রকের সচিব হিসাবে দায়িত্বভার গ্রহণ করেছেন। তিনি কেরল ক্যাডারের ১৯৯০ ব্যাচের আইএএস আধিকারিক।
শ্রী অলোকেশ কুমার শর্মা এর আগে কেন্দ্রীয় মন্ত্রী পরিষদের সচিবালয়ের অতিরিক্ত সচিব হিসাবে দায়িত্ব পালন করেছেন। অন্য দায়িত্ব পালনের পাশাপাশি, শ্রী শর্মা পরিকাঠামো, অর্থনীতি, আর্থিক, শিল্প, কৃষি এবং কেন্দ্রীয় সরকারের সহযোগী মন্ত্রকের মন্ত্রিসভার প্রস্তাবগুলি দেখাশুনা করতেন। শ্রী শর্মা ২০১৫ সালের অক্টোবর থেকে ২০১৯ সালের সেপ্টেম্বর পর্যন্ত ন্যাশনাল ইন্ডাস্ট্রিয়াল করিডর ডেভেলপমেন্ট কর্পোরেশন লিমিটেড  – এর প্রধান কার্যনির্বাহী অধিকর্তা ও পরিচালন অধিকর্তা হিসাবে কাজ করেছেন। তিনি ন্যাশনাল ইন্ডাস্ট্রিয়াল করিডর ডেভেলপমেন্ট অ্যান্ড ইমপ্লিমেন্টেশন ট্রাস্টের সিইও ছিলেন। তিনি নীতি আয়োগের মাধ্যমে প্রতিষ্ঠিত কর্মসূচি/প্রকল্প ব্যবস্থাপনা সংক্রান্ত টাস্ক ফোর্সের সদস্য ছিলেন।
এর আগে তিনি ২০১২-২০১৫ সাল পর্যন্ত এই তিন বছরের জন্য কেন্দ্রীয় সরকারের সড়ক পরিবহণ ও মহাসড়ক মন্ত্রকের যুগ্মসচিব হিসাবে জাতীয় মহাসড়ক পরিকল্পনা, জমি অধিগ্রহণ, বন ও পরিবেশের বিষয়ে ছাড়পত্র, জাতীয় মহাসড়ক প্রকল্পগুলি পর্যালোচনা, পর্যবেক্ষণ এবং সমন্বয় সংক্রান্ত বিষয়গুলি দেখাশুনা করেছিলেন। এছাড়াও, তিনি ইন্ডিয়ান হাইওয়েজ ম্যানেজমেন্ট কোম্পানি লিমিটেডের চেয়ারম্যান ছিলেন এবং টোল আদায়ের জন্য ফাস্টট্যাগ ব্যবস্থাপনা রূপায়ণে কার্যকরি ভূমিকা নিয়েছিলেন।
শ্রী শর্মা ২০০৬-২০০৯ সাল পর্যন্ত তিন বছর নগরোন্নয়ন ও দারিদ্র্য দূরীকরণের ক্ষেত্রে রাষ্ট্রসংঘের উন্নয়ন কর্মসূচি -তে জাতীয় প্রকল্প অধিকর্তা হিসাবে কাজ করেছেন। কেরলে তিনি কোচি মেট্রোরেল লিমিটেডের ম্যানেজিং ডায়রেক্টর ছিলেন। ২০১৯ সালের সেপ্টেম্বর থেকে ২০২১ সালের মার্চ পর্যন্ত তিনি কেরলে সেমি-হাইস্পীড রেল, বিমানবন্দর, বন্দর, স্মার্টসিটি, মাল্টি-মোডাল ট্রান্সপোর্ট হাব, বর্জ্য থেকে শক্তি প্রকল্প, কোচি – বেঙ্গালুরু শিল্প করিডর, শিল্প-ভিত্তিক শহর উন্নয়ন এবং ইন্টিগ্রেটেড স্মার্ট ম্যানুফ্যাকচারিং ক্লাস্টারের মতো একাধিক গুরুত্বপূর্ণ প্রকল্পের বাস্তবায়নের বিষয়ে পর্যবেক্ষণ করেছেন। তিনি কেরল পর্যটন উন্নয়ন কর্পোরেশনের ম্যানেজিং ডায়রেক্টর হিসাবেও কাজ করেছেন। কেরলকে পর্যটনে ‘ঈশ্বরের নিজের দেশ’ হিসাবে ব্র্যান্ডিং ও প্রচারের জন্য দু’দফায় ৭ বছরেরও বেশি সময় ধরে গুরুত্বপূর্ণ ভূমিকা পালন করেছিলেন।
CG/SS/SB
(Visitor Counter : 116
স্বাস্থ্যওপরিবারকল্যাণমন্ত্রক
স্বাস্থ্য মন্ত্রকের ফ্ল্যাগশিপ ‘ই-সঞ্জিবনী’ পরিষেবায় রেকর্ড ৩ কোটি টেলি-পরামর্শ
নয়াদিল্লি, ২৫ মার্চ, ২০২২
ভারত ই-স্বাস্থ্য পরিষেবা ক্ষেত্রে একটি অনন্য মাইলফলক স্পর্শ করেছে। স্বাস্থ্য মন্ত্রকের ই-সঞ্জিবনী টেলিমেডিসিন পরিষেবায় ৩ কোটিরও বেশি টেলিপরামর্শ দেওয়া হয়েছে। এমনকি, একদিনেই ১ লক্ষ ৭০ হাজার পরামর্শ দিয়ে এক নতুন রেকর্ড তৈরি হয়েছে।
কয়েকটি রাজ্যে ই-সঞ্জিবনী পরিষেবা সারা সপ্তাহ ধরে পাওয়া যায়। আবার কয়েকটি রাজ্যে এই পরিষেবা দিবারাত্রি মেলে। কোভিড-১৯ এর সময় টেলিমেডিসিন পরিষেবা গুরুত্বপূর্ণ অবদান রেখেছে। পক্ষান্তরে, হাসপাতালগুলিতে পরিষেবা দেওয়ার ক্ষেত্রে বোঝা কমেছে। শুধু তাই নয়, প্রত্যন্ত ও দূরবর্তী অঞ্চলের রোগীদের কাছে চিকিৎসকরা ডিজিটাল পদ্ধতিতে প্রয়োজনীয় পরামর্শ পৌঁছে দিয়েছে। গুণগতমানের চিকিৎসা পরিষেবা প্রদানে ই-সঞ্জিবনী টেলিমেডিসিন পরিষেবা শহর ও গ্রামাঞ্চলের মধ্যে বৈষম্য দূর করেছে।
ই-সঞ্জিবনী এ ধরনের প্রথম পরিষেবা যার দ্বিতীয় কোন বিকল্প নেই। দুটি পদ্ধতিতে ই-সঞ্জিবনী পরিষেবা দেওয়া হয়। এর একটি হ’ল, ই-সঞ্জিবনী আয়ুষ্মান ভারত – স্বাস্থ্য ও রোগী কল্যাণ কেন্দ্র। দ্বিতীয়টি হ’ল, ই-সঞ্জিবনী ওপিডি।
ই-সঞ্জিবনী আয়ুষ্মান ভারত – স্বাস্থ্য ও রোগী কল্যাণ পোর্টালের মাধ্যমে ২ কোটি ২৬ লক্ষ ৭২ হাজারেরও বেশি সুফলভোগী পরিষেবা নিয়েছেন। অন্যদিকে, ই-সঞ্জিবনী ওপিডি ব্যবস্থায় সুফলভোগীর সংখ্যা ৭৩ লক্ষ ৭৭ হাজারেরও বেশি। জাতীয় টেলিমেডিসিন পরিষেবায় সুফলভোগীদের প্রয়োজনীয় পরামর্শ দিতে ১ লক্ষেরও বেশি চিকিৎসক যুক্ত হয়েছেন। ই-সঞ্জিবনী আয়ুষ্মান ভারত স্বাস্থ্য ও রোগী কল্যাণ কেন্দ্রের মাধ্যমে পরিষেবার সংখ্যা ক্রমশ বৃদ্ধি পাবার বিষয়টি থেকে এই ইঙ্গিত মেলে যে, গ্রাম-ভারত ডিজিটাল স্বাস্থ্য প্রযুক্তির সুবিধা গ্রহণ করছেন।
স্বাস্থ্য ও পরিবার কল্যাণ মন্ত্রকের জাতীয় টেলিমেডিসিন পরিষেবায় সাফল্যের বিষয়টি উপলব্ধি করে প্রতিরক্ষা মন্ত্রকও ‘সেহত ওপিডি’ পরিষেবা শুরু করেছে। প্রতিরক্ষা কর্মীদের টেলিমেডিসিন পরিষেবা দিতে ‘সেহত ওপিডি’ নামে একটি পোর্টালও চালু হয়েছে। শীঘ্রই ‘সেহত ওপিডি’ ব্যবস্থায় প্রাক্তন সেনাকর্মীদের স্বেচ্ছামূলক স্বাস্থ্য কর্মসূচিকেও সামিল করা হবে। জাতীয় এইডস্ নিয়ন্ত্রণ সংগঠন এবং অ্যালায়েন্স ইন্ডিয়া এইচআইভি/এডস্ আক্রান্ত রোগীদের সুবিধার্থে জাতীয় স্তরে একটি টেলিমেডিসিন প্ল্যাটফর্ম ‘ই-এইচআইভি কেয়ার’ শুরু করার লক্ষ্যে কাজ করছে। ই-সঞ্জিবনী ব্যবস্থা যে পদ্ধতিতে পরিচালিত হয়, ঠিক অনুরূপভাবে ই-এইচআইভি কেয়ার পরিষেবা দেওয়া হবে।
দেশে ই-সঞ্জিবনী ব্যবস্থায় পরিষেবা দেওয়ার ক্ষেত্রে তালিকায় প্রথম ১০টি রাজ্যের মধ্যে পশ্চিমবঙ্গও রয়েছে। মন্ত্রকের পরিসংখ্যান অনুযায়ী, পশ্চিমবঙ্গে স্বাস্থ্য ও রোগী কল্যাণ তথা ই-সঞ্জিবনী ওপিডি-র সংখ্যা ২৯ লক্ষ ৮৭ হাজার ৩৮৬। এর মধ্যে ই-সঞ্জিবনী আয়ুষ্মান ভারত রোগী কল্যাণ কেন্দ্রের সংখ্যা ২৯ লক্ষ ৭৭ হাজার ৭৭৪ এবং ই-সঞ্জিবনী ওপিডি’র সংখ্যা ৯ হাজার ৬১২।
CG/BD/SB
(Visitor Counter : 129
অসামরিকবিমানপরিবহণমন্ত্রক
কলকাতা, পুণে, বিজয়ওয়াড়া এবং হায়দরাবাদ বিমানবন্দরে ২০২৩ সালের মার্চের মধ্যে ডিজি যাত্রা রূপায়ণ করা হবে
নয়াদিল্লি, ২ ফেব্রুয়ারি, ২০২৩
অসামরিক বিমান পরিবহণ মন্ত্রক ডিজি যাত্রা নীতি রূপায়ণের অঙ্গ হিসেবে মুখাবয়ব চিহ্নিতকরণ প্রযুক্তি ব্যবহারের মধ্য দিয়ে বায়োমেট্রিক বোর্ডিং সিস্টেম চালু করেছে। বিমানবন্দরে যাত্রীদের নির্ঝঞ্ঝাট যাতায়াত সুগম করতে এই ব্যবস্থা চালু হয়েছে। যাত্রীদের টিকিট পরীক্ষা এবং অনেকগুলি টাচ পয়েন্টে তাঁদের পরিচয়পত্র দেখানোর বাধা দূর করতে বর্তমান পরিকাঠামোর মধ্যেই ডিজিটাল ব্যবস্থার এই সূত্রপাত যাত্রীদের যাতায়াতের পথকে আরও সুগম করবে। এই প্রকল্প বর্তমানে পরীক্ষামূলক পর্যায়ে রয়েছে। বিমানবন্দর অপারেটররা এই ডিজি যাত্রা রূপায়ণের ব্যয়ভার বহন করবে। অসামরিক বিমান পরিবহণ মন্ত্রক এটি রূপায়ণের ক্ষেত্রে আর্থিক সহায়তা প্রদান করবে না। এই ডিজি যাত্রার প্রচারকে আরও ব্যাপক করে তুলতে বিমানবন্দর অপারেটর এবং এয়ারলাইন অপারেটররা বিমানেই এর প্রচার করবে। এছাড়াও, বোর্ডিং পাস-এ এই ব্যবস্থা উল্লেখ থাকবে এবং বিমানবন্দরগুলিতে সহায়তা ডেস্ক ও ব্যানার তথা আলোকচিত্র প্রদর্শনের মাধ্যমে এই ব্যবস্থার প্রচার চালানো হবে। সামাজিক মাধ্যমেও এই প্রচারাভিযান চালানো হচ্ছে। ভারতের বিমানবন্দর কর্তৃপক্ষ  কলকাতা, পুণে, বিজয়ওয়াড়া এবং বারাণসী বিমানবন্দরকে এই বায়োমেট্রিক বোর্ডিং ব্যবস্থা রূপায়ণের দায়িত্বভার দিয়েছে।
ধাপে ধাপে সমস্ত বিমানবন্দরেই এই ডিজি যাত্রা রূপায়ণ করা হবে। ১ ডিসেম্বর, ২০২২-এ প্রথম পর্বের ডিজি যাত্রার সূচনা হয় দিল্লি, ব্যাঙ্গালোর এবং বারাণসী বিমানবন্দরে যেখানে বায়োমেট্রিক ব্যবস্থায় মুখাবয়ব চিহ্নিতকরণের মাধ্যমে বোর্ডিং পাস হওয়ায় যাত্রী চলাচলের ক্ষেত্রে তা সম্পূর্ণভাবে সংযোগবিহীন এবং কাগজবিহীন ব্যবস্থা হিসেবে কাজ করছে। ডিজি যাত্রার প্রথম পর্যায় রূপায়ণের পরিকল্পনা করা হয়েছে কলকাতা, পুণে, বিজয়ওয়াড়া এবং হায়দরাবাদ বিমানবন্দরে ২০২৩-এর মার্চের মধ্যে। দেশের অন্য বিমানবন্দরগুলিতে ধাপে ধাপে এই ব্যবস্থা চালু করা হবে। অসামরিক বিমান পরিবহণ ক্ষেত্রে ডিজিটাল ব্যবস্থা চালু করা চলতি উদ্যোগের একটি অঙ্গবিশেষ। প্রয়োজনের ভিত্তিতে অসামরিক বিমান পরিবহণের অন্য ক্ষেত্রগুলিতেও ডিজিটাল রূপান্তকরণের কাজ চালু করা হবে। ডিজি যাত্রা সেন্ট্রাল ইকো-সিস্টেমের ভিত্তিতে মেসার্স ডেটাইভল্ভ সলিউশন্স এফআরটি গড়ে তুলেছে। অটল উদ্ভাবন মিশন-এর অঙ্গ হিসেবে নীতি আয়োগ জাতীয় স্টার্ট-আপ চ্যালেঞ্জ হিসেবে এটিকে বেছে নিয়েছে।
বিমানবন্দরে যাত্রীদের নির্ঝঞ্ঝাট যাত্রার জন্য স্বেচ্ছায় ডিজি যাত্রার সুবিধা প্রদান করা হচ্ছে। এই ডিজি যাত্রা প্রক্রিয়াকরণের মধ্য দিয়ে যাত্রীদের ব্যক্তিগত যাবতীয় পরিচয় সম্বন্ধীয় তথ্য এনক্রিপটেড অবস্থায় কেন্দ্রীয়ভাবে সংরক্ষিত থাকবে এবং তা যাত্রীদের স্মার্ট ফোনের ওয়ালেটে থাকবে। বিমানবন্দরের ভেতরে যখন ডিজি যাত্রা পরিচয়পত্র দেখানোর প্রয়োজন হবে, তখন একটা সীমিত সময়ের জন্য সেই তথ্য শেয়ার করা যাবে। বিমান যাত্রার ২৪ ঘন্টার মধ্যে এই তথ্য মুছে ফেলা হবে। ডিজি যাত্রা রূপায়ণের ফলে বিমানবন্দরের মধ্যে যাত্রী পরীক্ষার জটিল ও বহুবিধ ব্যবস্থা এবং সিআইএসএফ-এর হস্তক্ষেপ থেকে যাত্রীরা মুক্ত হওয়ায় তাঁদের সময় সাশ্রয় হবে।
লোকসভায় আজ এক প্রশ্নের লিখিত উত্তরে এই তথ্য জানিয়েছেন কেন্দ্রীয় অসামরিক বিমান পরিবহণ প্রতিমন্ত্রী অবসরপ্রাপ্ত জেনারেল  ভি কে সিং।
PG/AB/DM/
(Visitor Counter : 118